

**Κως, 10 Ιουνίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

Θέμα: “Επισκευή τμήματος του παραλιακού δρόμου στη Δημοτική Κοινότητα Καρδάμαινας”

Με ταχύτητα και αποτελεσματικότητα εκτελείται το έργο αποκατάστασης του παραλιακού τμήματος από την περιοχή Τσουκαλαριά μέχρι Αράγγη στην Καρδάμαινα που κατεστράφη λόγω έντονων καιρικών φαινομένων τον φετινό χειμώνα.

Οι τεχνικές υπηρεσίες του δήμου μας με τη διαδικασία του κατεπείγοντος συνέταξαν μελέτη και ήδη το έργο είναι σε εξέλιξη δίνοντας λύση στο πρόβλημα που δημιουργήθηκε.

Οι εργασίες περιλαμβάνουν:

1. Αποκατάσταση οδοστρώματος επιφάνειας 2.200μ2.

2. Αποκατάσταση κατεστραμμένου τοιχίου μήκους περίπου 100μ από οπλισμένο σκυρόδεμα C25/30.

3. Δίκτυο ομβρίων, που δεν υπήρχε πριν.

4. Ανακατασκευή πεζοδρομίου από σταμπωτό σκυρόδεμα.

5. Ανακατασκευή οδοστρώματος.

6. Τοποθέτηση κιγκλιδωμάτων.

**Γραφείο Τύπου Δήμου Κω**